Diari Oficial de la Generalitat Valenciana


Sumari del DOGV 7519, del 06-05-2015 (2015/3909)

Subhasta de participacions socials a Elx.
-----------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3909


Organisme emissor
:   Notaria de Teresa J. Vadillo Casero

Tipus de document
:   Subhasta

Subhasta de participacions socials a Elx. [2015/3909]  
Teresa J. Vadillo Casero, notària del Col·legi Notarial de València, amb residència a Elx, fa saber que, en compliment d'un decret de 4 febrer de 2015, del Jutjat de Violència sobre la Dona número 1 d'Elx, Assumptes Civils, dictat en el procediment d'execució de títols judicials (126/2010), s'han de realitzar cinquanta participacions socials de l'entitat mercantil Gestralux, SL (CIF núm. [...]), números 1 a 50, els dos inclosos, titularitat de Marcelo Ragnacci, amb NIE [...], que tenen un valor nominal unitari de 6,0102 euros.  
  
La realització de les participacions socials es durà a terme d'acord amb les condicions següents:  
1a. La realització de les participacions socials embargades es durà a terme per mitjà de la venda en pública subhasta.  
2a. Se celebrarà una única subhasta, que tindrà lloc el 28 de maig de 2015, a les 10.00 hores, en l'oficina notarial d'Elx, avinguda de la Comunitat Valenciana, número 19, baix.  
3a. El tipus de subhasta és de 300,51 euros, això és, 6,0102 euros per cada participació social. L'alienació d'estes participacions socials és en conjunt, sense que puguen realitzar-se postures per a part d'estes.  
  
4a. Per a prendre part en la subhasta els licitadors hauran d'identificar-se de forma suficient, declarar que coneixen les condicions de la subhasta i presentar justificació d'haver consignat en el compte del Banco Santander, SA, 1473-5763-83-7980637018, una quantitat equivalent al 5 per cent del tipus de la subhasta.  
La part executant podrà prendre part en la subhasta sense necessitat de consignar cap quantitat.  
5a. Des de l'anunci de la subhasta fins a que se celebre podran fer-se postures per escrit i en sobre tancat en què s'identificarà el licitador i s'assenyalarà la quantitat oferida, juntament amb el justificant bancari del depòsit necessari per a prendre-hi part.  
6a. Només l'executant podrà fer postura reservant-se la facultat de cedir la rematada a un tercer.  
7a. A l'inici de l'acte de la subhasta es donaran a conéixer les postures rebudes per escrit en sobre tancat.  
A partir de la postura rebuda més alta, en l'acte de subhasta els licitadors podran efectuar verbalment postures a l'alça de forma successiva fins que no hi haja millora per cap altre postor.  
8a. Celebrada la subhasta, quedarà en suspens l'aprovació de l'acabament i l'adjudicació de les participacions socials embargades. Es remetrà a la societat testimoniatge literal de l'acta de subhasta, als efectes de l'article 109 de la Llei de Societats de Capital.  
En virtut del que disposa este precepte, la rematada serà ferma transcorregut un mes des que la societat reba el testimoni referit. Fins que no siga ferma els socis podran subrogar-se en lloc del més-dient per mitjà de l'acceptació expressa de totes les condicions de la subhasta i la consignació íntegra de l'import de la rematada. Si la subrogació l'exerciren diversos socis, les participacions es distribuiran entre tots a prorrata de les seues respectives parts socials.  
9a. Finalitzada la subhasta es tornaran les quantitats depositades pels postors excepte la que corresponga al millor postor, la qual es reservarà en depòsit com a garantia del compliment de la seua obligació i, si és el cas, com a part del preu de la venda.  
10. El més-dient haurà d'ingressar en el compte indicat la diferència entre el que s'ha depositat per a prendre part en la subhasta i el total preu de la rematada en el termini de 10 dies, a comptar de la notificació que se li practicarà a este efecte.  
L'incompliment d'esta obligació comportarà la pèrdua del depòsit de garantia realitzat. Esta quantitat es destinarà a reduir el deute que té el deutor amb el creditor executant.   
11. Sense perjuí de la notificació personal al titular de les participacions socials, l'anunci de la subhasta en el butlletí oficial de la Generalitat Valenciana, en el diari Información i en el Jutjat de Violència sobre la Dona número 1 d'Elx, Assumptes Civils, servirà igualment per a la notificació de les condicions de la subhasta.  
  
Elx, 28 d'abril de 2015.- La notària: Teresa J. Vadillo Casero.